Awal agi n burkini d anaynut. D win d-yufraren deg usemlili n burka ak d bikini. I sin yid-sen d icettiḍen n tlawin. Bikini, d areqqaq akya u d win is ittâumunt tlawin deg uftis. Am wid ttlusun irgazen deg iftisen, ur iteffer ara aṭas di ttejja n tmɛṭtut. Ibikiniyen nnulfan-d deg issegassen n 1946-47 di Fransa. D ajenyur Louis Réard i t-id isnulfan di Paris.
Ma d Burka d win iYumen tameṭṭut si tqacuct uqerruy ar iḍaren. Ula d allen ur d ttvanent. Tin it ilsan deffir zzarv, igan am uzetta, i tettwali. Burka d ayla n Tinselmin u tikkelt tamenzut i t walaY nek ar tilizri d tilawin n AfYanistan iseggassen n 90 it ittlusun. Hettmentent Iṭaliben.
Burkoni ihi tesnulfa t id yiwet nntlibanit ittidiren du australya di 2004. Isem-is Aheda Zanetti. Seg imiren yuYal d ummil, ittwasen nezeh ar Tenselmin.
Xarttum tid ittlusun wa d wa ur ttemlilint ara. Ta tedda ar zdat ta tuYal ar deffir. Maca assa mlalent di Fransa deg iftisen ines n Côte d’Azur. Aṭas n imesɣiwanen d iɣermanen ur umi tehwi ara tamsalt agi n burkini deg uftis. Fransa Yur-es assa illugan igedlen burka deg zenqan. Maca burkni ur tufi amek ara tqazem dYa imesɣiwanen kan is igren irebbi. Ula d aneYlaf amezwaru, Manuel Valls, inna d akken imtawa yid-sen u ira asen-i=ṭtef afus deg uvrid agi usegdel n burkini.
Deg umaḍal aglizi, ama di Turuft ama di Marikan, yiwen ur igzi ayen akka Fransa tḥar teṭṭunec Yef lḥijjab d icettiḍen nniḍen swayes ttYumunt iman nsent tenselmin. Yur sen, annummed d tudart akken ik-ihwa. Akken ik-ihwa les, ayen ik-ihwan ccit maca myal yiwen idder di tekwatt is. Inselmen di tekwatt nsen, at tmurt anda nniḍen, di tekwatt nniden. Aya xas s ufella ivan-d d ayen ilhan imi ittawi-d talwit di tmetti maca win irzan ar daxel ad yaf irka. Imi Inselmen igrurin di lemdaweddat nsen ur ddiren ara am itaramiyen. Mbu gar-asen akken ittYiman, d gar asen id-tefYen irevraven d yir tYawsiwin nniḍen imi ttemcufun aqendur. Akka i d tamuYli nsen n tmetti. Maca times ara ikren deg-s ar sdat, yiwen ur tt isnusuy. Ad uYalen ad xelṣen talwit n wassa imi dulaqra Inselmen ikemden di tekwanin nsen, ad uYalen ad fYen.
Di Fransa, annummed Yur-es anamek nniḍen. Fransa tugi tudart di tekwatt xas akken deg jufar n temdinin ines teccur ddunit d tikwanin. Maca tevYa ten, xas grurin ar tekwanin nsen, d Ifransisen deg udles. Limer tufi ad uYalen ak medden am yiwen imi d idles d tlayikit i terra ad tesseddu timetti ines. Zik Udayen qevlen ad fken lwi deg usYan nsen akken ad idiren gar Ifransisen di tallit n Napoleon. Assa Fransa tessuter deg Inselmen ad fken lwi maca wigi ur zmiren ara. UYen ten deg iẓuran n usYan nsen ur nezmir ad ifek lwi imi netta ilul-ed ak ad iYmer, ad isseknu.
Assa ihi aYvel d burka d burkini. Azekka wisen dacu ara d-yawi maca akken tevYu tedda yas Fransa i tneslemt ad teḥsel. Dulaqrar ad tecc tiyita akken ur tt tenwi, akken ur tt tuḥtam, ar wanida akken ur tt terjji. Tiyita id-itedddun ad tagar tid tecca yagi.
kab_Latn kab_Latn kab_Latn kab_Latn kab_Latn kab_Latn kab_Latn